Юлия Друнина
Дните си вървят с походка жива…

Превод от руски: Константин Павлов, —

chitanka.info

Дните си вървят с походка жива,

в безпорядъчна тълпа шумят.

Нещо ставам много пестелива,

чак скъперница по някой път.

А доскоро щедро разпилявах

часове; годините дори.

Ден отлитнал? Нека отлетява.

Минала година? Да върви!

С мен, безгрижната, какво се случи?

Как така пресмятам всеки миг?

Старостта ли на това ни учи –

този стиснат, пресметлив старик?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.